ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பழைய வாகனங்கள் உடைப்புக்  கொள்கை
சாலை போக்குவரத்து மற்றும் நெடுஞ்சாலை அமைச்சகம் பழைய வாகன உடைப்புக்  கொள்கையை உருவாக்கியுள்ளது, இது நாடு முழுவதும் பழைய, தகுதியற்ற மாசுபடுத்தும் வாகனங்களை படிப்படியாக அகற்றுவதற்கான சூழல் அமைப்பை உருவாக்குவதற்கான ஊக்கத்தை வழங்கும் முறையை உள்ளடக்கியது. கொள்கையின் விதிகளை செயல்படுத்துவதற்காக, பின்வரும் அறிவிப்புகள் வெளியிடப்பட்டு அமைச்சகத்தின் இணையதளத்தில் பதிவேற்றப்பட்டுள்ளன:-
 23.09.2021 தேதியிட்ட ஜி.எஸ்.ஆர் அறிவிக்கை 653  தொடர்பான அறிவிப்பு செப்டம்பர் 25, 2021 முதல் நடைமுறைக்கு வந்துள்ளது.
 23.09.2021 தேதியிட்ட ஜி.எஸ்.ஆர் அறிவிக்கை 652  தானியங்கி சோதனை நிலையங்களை அங்கீகரித்தல், ஒழுங்குபடுத்துதல் மற்றும் கட்டுப்படுத்துவதற்கு வழிவகுக்கிறது. இந்த அறிவிப்பு செப்டம்பர் 25, 2021 முதல் நடைமுறைக்கு வந்துள்ளது.
 04.10.2021 தேதியிட்ட ஜி.எஸ்.ஆர் அறிவிக்கை 714  வாகனங்களின் பதிவு கட்டணம், தகுதி சோதனை கட்டணம் மற்றும் தகுதி சான்றிதழ் கட்டணத்தை உயர்த்த வழிவகுக்கிறது. இந்த அறிவிப்பு 2022 ஏப்ரல் 1 முதல் அமலுக்கு வந்துள்ளது.
 05.10.2021 தேதியிட்ட ஜி.எஸ்.ஆர் அறிவிக்கை 720  "வைப்புச் சான்றிதழை" சமர்ப்பிப்பதற்கு எதிராக பதிவு செய்யப்பட்ட வாகனத்திற்கான மோட்டார் வாகன வரியில் சலுகையை வழங்குகிறது. இந்த அறிவிப்பு 2022 ஏப்ரல் 1 முதல் அமலுக்கு வந்துள்ளது.
 05.04.2022 தேதியிட்ட ஜி.எஸ்.ஆர் அறிவிக்கை 272  மத்திய மோட்டார் வாகன விதிகள் 1989 இன் விதி 175 இன் படி பதிவு செய்யப்பட்ட தானியங்கி சோதனை நிலையத்தின் மூலம் மட்டுமே மோட்டார் வாகனங்களின் கட்டாய தகுதியை வழங்குகிறது.
 01 ஏப்ரல் 2023 முதல் அமுலுக்கு வரும் கனரக சரக்கு வாகனங்கள் / கனரக பயணிகள் மோட்டார் வாகனங்களுக்கு, மற்றும்
 01 ஜூன் 2024 முதல் அமுலுக்கு வரும் வகையில் நடுத்தர சரக்கு வாகனங்கள் / நடுத்தர பயணிகள் மோட்டார் வாகனங்கள் மற்றும் இலகுரக மோட்டார் வாகனங்கள் .
 13.09.2022 தேதியிட்ட ஜி.எஸ்.ஆர் அறிவிக்கை 695  23.09.2021 தேதியிட்ட ஜி.எஸ்.ஆர் 653  மூலம் முன்னர் வெளியிடப்பட்ட மோட்டார் வாகனங்கள்  விதிகள், 2021 இல் திருத்தங்களை வழங்குகிறது.
 31.10.2022 தேதியிட்ட ஜி.எஸ்.ஆர் அறிவிக்கை 797  23.09.2021 தேதியிட்ட ஜி.எஸ்.ஆர் 652  மூலம் முன்னர் வெளியிடப்பட்ட "தானியங்கி சோதனை நிலையங்களை அங்கீகரித்தல், ஒழுங்குபடுத்துதல் மற்றும் கட்டுப்படுத்துதல்" விதிகளில் திருத்தங்களை வழங்குகிறது.
 மத்திய, மாநில மற்றும் யூனியன் பிரதேச அரசுகள் மற்றும் அவற்றின் துறைகள், உள்ளாட்சி , மாநில போக்குவரத்து நிறுவனங்கள், பொதுத்துறை நிறுவனங்கள் மற்றும் மத்திய மற்றும் மாநில அரசுகளிடம் உள்ள பிற தன்னாட்சி அமைப்புகளுக்கு சொந்தமான வாகனங்களுக்கான பதிவுச் சான்றிதழ் பதினைந்து ஆண்டுகளுக்குப் பிறகு புதுப்பிக்கப்படக்கூடாது என்று ஜி.எஸ்.ஆர் அறிவிக்கை 29 நாள் 16.01.2023 கூறுகிறது.
 ஜி.எஸ்.ஆர் அறிவிக்கை 233 நாள் 29.03.2023 கனரக சரக்கு வாகனங்கள் / கனரக பயணிகள் மோட்டார் வாகனங்கள், நடுத்தர சரக்கு வாகனங்கள் / நடுத்தர பயணிகள் மோட்டார் வாகனங்கள் மற்றும் இலகுரக மோட்டார் வாகனங்கள்  தொடர்பாக தானியங்கி சோதனை நிலையம் மூலம் கட்டாய சோதனை செய்வதற்கான தேதியை 01 அக்டோபர் 2024 வரை நீட்டிக்க வழிவகுக்கிறது.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மனித வள மேம்பாட்டு அமைச்சகம்
கோவிட்-19 பாதிப்பு சூழ்நிலையில் ஐ.ஐ.டி. வளாகங்களின் ஆயத்த நிலை குறித்து ஆய்வு செய்வதற்காக 22 ஐ.ஐ.டி.களின் இயக்குநர்களுடன் மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியல் `நிஷாங்க்' தலைமையில் காணொளிக் காட்சி மூலம் கலந்தாய்வு
கோவிட்-19 பற்றி நிறைய ஆராய்ச்சி செய்யும்படி ஐ.ஐ.டி.களுக்கு திரு நிஷாங்க் அறிவுறுத்தல்
மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியல் `நிஷாங்க்' தலைமையில் 22 இந்திய தொழில்நுட்பக்கழகங்களின்  இயக்குநர்களுடன் இன்று புதுடெல்லியில் காணொளிக் காட்சி மூலம் கலந்தாய்வு நடைபெற்றது. மாணவர்கள், ஆசிரியர்கள் மற்றும் அவர்களுடைய குடும்பத்தினர், வளாகத்தில் உள்ள ஒப்பந்தப் பணியாளர்கள் ஆகியோரின் நலன்களை ஐ.ஐ.டி. நிர்வாகங்கள் கவனித்துக் கொள்ள வேண்டும் என்ற தனது விருப்பதைத் தெரிவித்த அமைச்சர், அதற்கான அறிவுறுத்தல்களையும் வழங்கினார். அவர்களுக்கு எந்தப் பிரச்சினையும் ஏற்பட்டுவிடாமல் இருப்பதை உறுதி செய்ய வேண்டும் என்று அவர் கேட்டுக்கொண்டார்.
ஆன்லைன் கல்வித் திட்டங்கள் மூலம் அதிகபட்ச எண்ணிக்கையிலான மாணவர்கள் பயன்பெறுவதை உறுதி செய்ய வேண்டும் என்று ஐ.ஐ.டி. நிர்வாகங்களுக்கு அவர் அறிவுறுத்தினார். கல்வித் திட்டங்களை SWAYAM / SWAYAM PRABHA - தளங்களில் கிடைக்கும்படி செய்ய வேண்டும் என்றும், மதிப்பெண் கிரெடிட் மாற்றித் தரும் நடைமுறை குறித்து பணிகள் மேற்கொள்ள வேண்டும் என்றும் அமைச்சர் கேட்டுக் கொண்டார். முடக்கநிலை காலத்தில் மாணவர்களுக்கு ஏற்படும் மன ஆரோக்கியம் தொடர்பான சவால்களை அனைத்து ஐ.ஐ.டி. நிலையங்களும் முறையாகக் கையாள வேண்டும் என்றும், அதற்காக ஹெல்ப்லைன் வசதிகள் உருவாக்கப்பட வேண்டும் என்றும் அவர் கேட்டுக்கொண்டார். இதற்காக ஒவ்வொரு ஐ.ஐ.டி. நிலையமும் ஒரு பணிக் குழுவை உருவாக்க வேண்டும் என்றும், அதில் மன நல ஆலோசகர்கள் இடம் பெற்றிருக்க வேண்டும் என்றும் அவர் கூறினார். ஆசிரியர்கள் மற்றும் மாணவர்களுக்கான ஊதியம் / ஓய்வூதியம்/ கல்வி உதவித் தொகைகளைப் பொருத்த வரையில், உரிய காலத்தில் அவை வழங்கப்பட வேண்டும் என்றும், அதில் எந்தப் பிரச்சினையும் இருக்கக் கூடாது என்றும் வலியுறுத்தினார். இடைக்கால, ஒப்பந்த மற்றும் தினசரி ஊதிய அடிப்படையில் பணிபுரிபவர்களுக்கான பணம் வழங்குவதைப் பொருத்த வரையில், இந்த அலுவலர்களுக்கு பணம் பெறுவதில் எந்தவிதமான சிரமமும் இருக்கக் கூடாது என்றும், ஏப்ரல் 30 ஆம் தேதி வரையிலான முழு சம்பளமும் முழுமையாக வழங்கப்பட வேண்டும் என்றும் கேட்டுக்கொண்டார்.
கோவிட்-19க்கு எதிரான நடவடிக்கைகளுக்கான பிரதமரின் நிவாரண நிதிக்கு - PM CARES நிதிக்கு - அனைத்து ஐ.ஐ.டி.களும் பங்களிப்பு செய்ய வேண்டும் என்று அவர் கோரிக்கை விடுத்தார். மேலும், கோவிட்-19 குறித்து ஐ.ஐ.டி.கள் தீவிர ஆராய்ச்சி மேற்கொள்வதை உறுதி செய்ய வேண்டும் என்றும் அமைச்சர் அறிவுறுத்தினார்.
(Visitor Counter : 145
வணிகம் மற்றும் தொழில்துறை அமைச்சகம்
தொழில் மற்றும் உள்நாட்டு வர்த்தக மேம்பாட்டுத் துறை  முதலீட்டாளர் வட்ட மேசை மாநாட்டை நடத்துகிறது
முதலீட்டாளர்களின் வணிக அனுபவங்களை மேம்படுத்தும் வகையில்,தொழில் மற்றும் உள்நாட்டு வர்த்தக மேம்பாட்டுத்துறை, வர்த்தகம் மற்றும் தொழில்துறை அமைச்சகம், இன்வெஸ்ட் இந்தியாவுடன் இணைந்து முதலீட்டாளர்களின் வட்டமேசை மாநாட்டை ஏப்ரல் 20-ம் தேதி நடத்தியது.
இந்தியாவில் உள்ள வாய்ப்புகளை வெளிப்படுத்துவது மற்றும் அவர்களின் இந்தியாவில் தொழில் புரிவது / விரிவாக்கத் திட்டங்களைக் கையாள்வது ஆகியவை குறித்து இம்மாநாட்டில் கவனம் செலுத்தப்பட்டது.
தொழில் மற்றும் உள்நாட்டு வர்த்தக மேம்பாட்டுத்துறையின் செயலாளர் திரு அனுராக் ஜெயின், நீண்ட கால வணிக உறவுகள் மற்றும் தொழில்துறைக்கும் அரசுக்கும் இடையே தொடர்ச்சியான உரையாடல்களின் அவசியத்தை வலியுறுத்தினார். இந்தியாவில் தொற்றுநோய்க்குப் பிந்தைய மீட்பு நடவடிக்கைகள் வேகமாக உள்ளது என்றும், இந்தியாவில் உள்நாட்டு மற்றும் வெளிநாட்டு முதலீட்டாளர்கள் மத்தியில் நம்பிக்கை அதிகரித்து வருவதாகவும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818792
பிரதமர் அலுவலகம்
பிரபல திரைப்பட ஆளுமை திரு சதிஷ் கௌஷிக் மறைவுக்கு பிரதமர் இரங்கல்
பிரபல திரைப்பட ஆளுமை திரு சதிஷ் கௌஷிக் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
இது குறித்து பிரதமர் ட்விட்டரில் கூறியிருப்பதாவது:
“பிரபல திரைப்பட ஆளுமை திரு சதிஷ் கௌஷிக்கின் எதிர்பாராத இறப்பு கவலையளிக்கிறது. தனது சிறந்த நடிப்பாலும், இயக்கத்தாலும் மனதை வென்ற படைப்பாளியாக அவர் திகழ்ந்தார். அவருடைய பணி தொடர்ந்து ரசிகர்களை பரவசம் அடைய செய்யும். அவருடைய குடும்பத்தினர் மற்றும் ரசிகர்களுக்கு எனது ஆழ்ந்த இரங்கல். ஓம் சாந்தி.”
விவசாயத்துறை அமைச்சகம்
தேசிய விவசாய சந்தையின் வலைதளமான e-NAM, 14 ஏப்ரல் 2020 அன்று நான்கு ஆண்டுகளை நிறைவு செய்கிறது; விவசாயப் பொருள்களுக்கான 'ஒரே தேசம், ஒரே சந்தை' என்ற லட்சியத்தை எட்டுவதற்கு இது உதவியுள்ளது.
தேசிய விவசாய சந்தையின் வலைதளமான e-NAM நான்கு ஆண்டுகளை இன்று  நிறைவு செய்கிறது. இந்தத் தருணத்தில், விவசாயிகளின் அணுகலை அதிகப்படுத்துவதற்கும், விவசாயப் பொருள்களுக்கான 'ஒரே தேசம், ஒரே சந்தை' என்ற கருத்தை மேம்படுத்துவதற்கும், விவசாய சந்தைப்படுத்துதலில் e-NAM ஒரு புதுமையான முயற்சி என்று மத்திய விவசாயம், கூட்டுறவு மற்றும் விவசாயிகள் நலன் அமைச்சர் திரு. நரேந்திர சிங் தோமர் கூறினார்.
விவசாயிகளுக்கு விளை பொருள்களின் சந்தைப்படுத்துதலை எளிதாக்க வேண்டியதன் அவசியத்தைக் கருத்தில் கொண்டு, பிரதமரால் 14 ஏப்ரல், 2016 அன்று 21 மண்டிகளில் e-NAM தொடங்கப்பட்டது. இது தற்போது 16 மாநிலங்கள் மற்றும் 2 யூனியன் பிரதேசங்களில் உள்ள 585 மண்டிகளை அது சென்றடைந்துள்ளது.
மேலும் 415 மண்டிகளுக்கு e-NAM விரிவுபடுத்தப்படுவதாக கூறிய அவர், இது, e-NAM மண்டிகளின் எண்ணிக்கையை 1000 ஆக விரைவில் உயர்த்தும் என்றார். இந்திய விவசாய சந்தையை சீர்திருத்துவதில் இந்த ஆன்லைன் மின்னணு தளம் ஒரு மிகப்பெரிய பாய்ச்சலாக இருக்கும் என தெரிவித்தார்.
e-NAM தளத்தில் 1.66 கோடிக்கும் அதிகமான விவசாயிகளும், 1.28 லட்சம் வியாபாரிகளும் பதிவு செய்துள்ளதாக அவர் மேலும் தெரிவித்தார்.
(Visitor Counter : 103
பிரதமர் அலுவலகம்
கேரளாவில், மலப்புரம் படகு விபத்தில் உயிரிழந்தவர்களுக்கு பிரதமர் இரங்கல்
கேரளாவில், மலப்புரம் படகு விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்து, உயிரிழந்தவர்களின் குடும்பத்தினருக்கு நிவாரண உதவியை அறிவித்துள்ளார்.
இது குறித்து பிரதமர் அலுவலகம் டிவிட்டரில் கூறியிருப்பதாவது:
“கேரளாவில் மலப்புரத்தில் படகு விபத்தில் ஏற்பட்ட உயிரிழப்பு கவலை அளிக்கிறது. துயரமடைந்துள்ள குடும்பத்தினருக்கு இரங்கல். உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா 2 லட்சம் ரூபாய் வழங்கப்படும் என்று பிரதமர் அறிவித்துள்ளார்."
பிரதமர் அலுவலகம்
அமிர்த நீர் நிலைகள் நமது பூமியில் நல்லிணக்கத்தை உறுதி செய்யும்: பிரதமர்
அம்ரித் சரோவர் எனப்படும் அமிர்த நீர் நிலைகளின் முக்கியத்துவத்தை சுட்டிக் காட்டியுள்ள பிரதமர் திரு. நரேந்திர மோடி, நீர் சேமிப்பு மற்றும் சமூக பங்கேற்பை இந்த அமிர்த நீர் நிலைகள் ஏற்படுத்துவதுடன் கூடுதலாக, இவை நமது பூமியில் நல்லிணக்கத்தையும் உறுதி செய்யும் என்று கூறியுள்ளார்.
அசாமின் காம்ரூப் மாவட்டத்தில் உள்ள சிங்ராவில் யானைகள் கோடைக் காலத்தில் நீராடுவது குறித்து அசாம் முதலமைச்சர் திரு ஹிமந்த பிஸ்வா சர்மா வெளியிட்ட ட்விட்டர் பதிவுக்குப் பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"அருமையான காட்சி. நீர் சேமிப்பு மற்றும் சமூக பங்கேற்புடன் கூடுதலாக, இந்த அமிர்த நீர்நிலைகள் நம்முடன் பூமியைப் பகிர்ந்து கொண்டுள்ள உயிரினங்களுடன் நல்லிணக்கத்தையும் உறுதி செய்கின்றன”
(
அறிவியல் மற்றும் தொழில்நுட்பத்துறை
2030-க்குள் புதைபடிம எரிபொருள் பயன்பாடு அல்லாத 500ஜிகாவாட் மின் உற்பத்தித் திறனை இந்தியா அடைவதற்கு, “கார்பன் சமநிலை“ கட்டட கட்டுமான ஸ்டார்ட்-அப்-களை ஊக்குவிப்பதோடு, அவற்றை தொழில்துறையுடன் இணைக்க மத்திய அமைச்சர் டாக்டர் ஜிதேந்திர சிங் வேண்டுகோள்
பருவநிலை மாற்றம் தொடர்பான COP26 உச்சிமாநாட்டில் பிரதமர் திரு.நரேந்திரமோடி அளித்த வாக்குறுதிப்படி, 2030-க்குள் புதைபடிம எரிபொருள் பயன்பாடு அல்லாத 500ஜிகாவாட் மின் உற்பத்தித் திறனை இந்தியா அடைவதற்கு, “கார்பன் சமநிலை“ கட்டட கட்டுமான ஸ்டார்ட்-அப் நிறுவனங்களை ஊக்குவிப்பதோடு, அவற்றை தொழில்துறையுடன் இணைக்க வேண்டுமென, மத்திய அறிவியல்- தொழில்நுட்பம் மற்றும் புவி அறிவியல் துறை இணையமைச்சர் டாக்டர் ஜிதேந்திரசிங் வேண்டுகோள் விடுத்துள்ளார்.
தூய்மை எரிசக்திக்கான இந்தோ-அமெரிக்க கூட்டு முயற்சியான, சூரியசக்தி டெகத்லான் இந்தியா விருது வழங்கும் விழாவில் சிறப்பு விருந்தினராக பங்கேற்று உரையாற்றிய டாக்டர் ஜிதேந்திர சிங், அசாதாரண பருவநிலை நிகழ்வுகளுக்கு தீர்வுகாணும் விதமாகவும், உயிர் மற்றும் உடமை இழப்புகளைக் குறைக்கவும், இந்தியாவின் பருவகால மண்டலம் மற்றும் தனித்துவ தேவைகளுக்கு ஏற்ற புதுமையான, குறைந்த செலவிலான தீர்வுகாண முன்வருமாறு, ரியல் எஸ்டேட் உரிமையாளர்கள், கட்டுமான நிறுவனத்தினர், தொழில்துறையினர் மற்றும் கல்வியாளர்களை வலியுறுத்தியுள்ளார். பிரதமர் திரு.நரேந்திரமோடி, ஸ்டாட்ர்ட்-அப் நிறுவனங்களுக்கு முழு ஆதரவு அளித்து வருவதோடு, பருவநிலை மாற்றம் உட்பட நாடு எதிர்கொள்ளும் சவால்களுக்கு தீர்வுகாணுமாறு வேண்டுகோள் விடுத்ததையும் அமைச்சர் ஜிதேந்திர சிங் சுட்டிக்காட்டினார்.
எரிசக்தி சிக்கன கட்டடங்களை உருவாக்கக்கூடிய அடுத்த தலைமுறை கட்டுமான வல்லுநர்கள், பொறியாளர்கள் மற்றும் தொழில்முனைவோரை உருவாக்க, சூரியசக்தி டெகத்லான் இந்தியா உதவுவதாகவும் அமைச்சர் குறிப்பிட்டார்.
இந்தியாவின் பருவநிலை மாற்ற இலக்குகளுக்கு ஆதரவளிப்பதோடு, அமெரிக்கா – இந்தியா நீடித்த தூய்மையான எரிசக்தி ஒத்துழைப்பின் இலக்குகளை அடைவதற்கான முன்னேற்றத்தை விரைவுபடுத்தவும் சூரியசக்தி டெகத்லான் இந்தியா உதவிகரமாக உள்ளது என்றும் டாக்டர் ஜிதேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1838818
உள்நாட்டு விமானப் போக்குவரத்து அமைச்சகம்
‘விங்ஸ் இந்தியா 2022’ நிகழ்ச்சியை 2022 மார்ச் 24 முதல் 27 வரை ஹைதராபாத்தில் விமான போக்குவரத்து அமைச்சகம் நடத்துகிறது
விமானப் போக்குவரத்து அமைச்சகம் மற்றும் இந்திய தொழில் மற்றும் வர்த்தக சங்கங்களின் கூட்டமைப்பு  ஆகியவை இணைந்து ‘விங்ஸ் இந்தியா 2022’ எனும் ஆசியாவின் மிகப்பெரிய விமானப் போக்குவரத்து தொடர்பான நிகழ்ச்சியை மார்ச் 24 முதல் 27 வரை ஹைதராபாத்தில் நடத்துகின்றன.
இத்துறையின் வேகமாக மாறிவரும் சூழலைக் கருத்தில் கொண்டு அதற்கேற்ற தளத்தை வழங்கும் நோக்கில் இந்த நிகழ்ச்சி நடத்தப்படவுள்ளது. புதிய வணிகங்களை கையகப்படுத்தல், முதலீடுகள், கொள்கை உருவாக்கம் மற்றும் பிராந்திய இணைப் பு ஆகியவற்றில் இது கவனம் செலுத்தும்.
வாங்குபவர்கள், விற்பனையாளர்கள், முதலீட்டாளர்கள் மற்றும் பிற பங்குதாரர்களை இணைக்கும் நோக்கத்தை அடைவதில் ‘விங்ஸ் இந்தியா 2022’ முக்கியப் பங்காற்றும். விமானப் போக்குவரத்து மையமாக ஹைதராபாத் இருப்பதால் அங்கு இந்நிகழ்ச்சி நடத்தப்படுகிறது.
சிவில் விமானப் போக்குவரத்துத் துறையில் சிறந்து விளங்குபவர்களுக்கு விங்ஸ் இந்தியா விருதுகள் வழங்கப்படும். நாட்டின் 75-வது ஆண்டின் சுதந்திரத்தைக் கொண்டாடும் விடுதலையின் அமிர்தப் பெருவிழாவின் ஒரு பகுதியாக, "இந்தியா@75: விமானத் தொழிலுக்கான புதிய தொடுவானம்" என்பது நிகழ்வின் கருப்பொருளாக இருக்கும்.
விமானப் போக்குவரத்து அமைச்சர் திரு ஜோதிராதித்ய எம் சிந்தியா 25-ம் தேதி நிகழ்ச்சியைத் தொடங்கி வைக்கிறார். விமானப் போக்குவரத்து துறை இணை அமைச்சர் ஜெனரல் டாக்டர் வி கே சிங்  உள்ளிட்டோர் நிகழ்ச்சிக்கு வாழ்த்துத் தெரிவித்துள்ளனர்.
விங்ஸ் இந்தியா 2022 குறித்த தகவல்களை https://www.wings-india.co.in எனும் இணையதளத்தில் காணலாம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808120
சட்டம் மற்றும் நீதித்துறை அமைச்சகம்
லோக் அதாலத் மூலம், 2020ஆம் ஆண்டில் 10 லட்சத்துக்கும் மேற்பட்ட வழக்குகள் முடித்து வைப்பு: தீர்வுத் தொகை சுமார் ரூ.3228 கோடி
2020ஆம் ஆண்டின் கடைசி லோக் அதாலத் மூலம் 10 லட்சத்துக்கும் மேற்பட்ட வழக்குகள் முடித்து வைக்கப்பட்டு, ரூ.3228 கோடி மதிப்பிலான பணம் தீர்வுத் தொகையாக வழங்கப்பட்டுள்ளது.
இந்த ஆண்டின் கடைசி லோக் அதாலத், தேசிய சட்டச் சேவைகள் ஆணையத்தின் கீழ் நாடு முழுவதும் நேரடியாகவும், காணொலிக் காட்சி மூலமாகவும் கடந்த 12ஆம் தேதி நடத்தப்பட்டது. இந்த லோக் அதாலத் நிகழ்ச்சியில் மாநில மற்றும் மாவட்ட சட்டச் சேவை ஆணையங்கள் கோவிட்-19 பாதுகாப்பு நெறிமுறைகளைக் கடுமையாகப் பின்பற்றின.
லோக் அதாலத் நடத்துவதற்காக 31 மாநில சட்டச்சேவைகள் ஆணையம், 8151 அமர்வுகளை அமைத்தது. இவற்றின் மூலம் மொத்தம் 10,42,816 வழக்குகள் முடித்து வைக்கப்பட்டன. இவற்றில் 5,60,310 வழக்குகள், வழக்கு தொடர்வதற்கு முந்தைய நிலையில் இருந்தவை. 4,82,506 வழக்குகள் நீதிமன்றங்களில் நிலுவையில் இருந்தவை. இதன் மூலம் சுமார் 3227.99 கோடி தொகை மதிப்பிலான வழக்குகள் தீர்த்து வைக்கப்பட்டதாக தேசிய சட்டச்சேவைகள் ஆணைய இணையதளத்தில், மாநிலங்கள் தெரிவித்துள்ளன.
கிரிமினல் குற்றம், திருமணப் பிரச்சினை, அரசுத்துறை, விபத்து இழப்பீடு, குடும்பச் சொத்துப் பிரச்சினை மற்றும் இதர இழப்பீடு தொடர்பான வழக்குகள் இந்த லோக் அதாலத் மூலம் தீர்த்து வைக்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1681363.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வடகிழக்கு மற்றும் ஜம்மு காஷ்மீரில் கோவிட்-19 தொடர்பான உதவிகளை செய்த ராணுவ மருத்துவ சேவைப் பிரிவுக்கு மத்திய அமைச்சர் டாக்டர்.ஜித்தேந்திர சிங் பாராட்டு
வடகிழக்கு மாநிலங்கள் மற்றும் ஜம்மு காஷ்மீரில் கோவிட்-19 கட்டுப்படுத்தலுக்கு உதவிய ராணுவ மருத்துவ சேவைப் பிரிவுக்கு, மத்திய இணை அமைச்சர் டாக்டர்.ஜித்தேந்திர சிங் பாராட்டு தெரிவித்தார்.
ராணுவ மருத்துவ சேவைகள் பிரிவின் இயக்குனர் லெப்டினன்ட் ஜெனரல் அனுப் பானர்ஜி, மத்திய பணியாளர் மற்றும் பிரதமர் அலுவலக இணையமைச்சர் டாக்டர் ஜித்தேந்திர சிங்கை சந்தித்துப் பேசினார். அப்போது வடகிழக்கு மாநிலங்கள் மற்றும் ஜம்மு காஷ்மீரில் கொரோனா நிலவரத்தை கட்டுப்படுத்துவதில், ராணுவ மருத்துவ சேவைகள் பிரிவு செய்த பணிகளை விளக்கிக் கூறினார். அருணாச்சலப் பிரதேசத்தின் தெங்கா, லிகாபலி பகுதிகளில் உள்ள ராணுவ மருத்துவமனைகள், அசாம் மாநிலத்தின் ஜோர்கட், மேகாலயாவின் ஷில்லாங் பகுதியில் உள்ள ராணுவ மருத்துவ சேவைகள் பிரிவினர் கோவிட்-19 ஒழிப்பு பணியில் ஈடுபட்டுள்ளதை விளக்கினார்.
மேலும் காஷ்மீரின் உதம்பூர், ஸ்ரீநகர், ராஜோரி பகுதிகளில் உள்ள ராணுவ மருத்துவமனைகள் நூற்றுக்கணக்கான படுக்கை வசதிகளுடன் பாதுகாப்பு படையினர் மற்றும் பொது மக்களுக்கு கோவிட்-19 பரிசோதனை மற்றும் சிகிச்சை, தனிமைப்படுத்தல் மையங்கள் போன்ற வசதிகள் செய்து கொடுத்ததை விளக்கினார். வரும் மாதங்களில், நிலைமையைப் பொறுத்து, ராணுவ மருத்துவமனைகளில் படுக்கை வசதிகள் மற்றும் மருத்துவ உபகரணங்கள் வசதிகள் அதிகரிக்கப்படும் என அவர் உறுதி அளித்தார்.
வடகிழக்கு மாநிலங்கள் மற்றும் ஜம்மு காஷ்மீரில் கோவிட்-19 வைரஸ் பரவலை ஆரம்ப நிலையிலேயே கட்டுப்படுத்த தயார் நிலையில் செயல்பட்ட ராணுவ மருத்துவ சேவைகள் பிரிவை மத்திய அமைச்சர் டாக்டர்.ஜித்தேந்திர சிங் வெகுவாகப் பாராட்டினார்.
குடியரசுத் துணைத் தலைவர் செயலகம்
சுகாதாரத்துறையில் பெருமளவுக்கு பொதுத்துறை- தனியார்துறை பங்கேற்பு இருக்க வேண்டும் என குடியரசு துணைத்தலைவர் வலியுறுத்தியுள்ளார்
நாட்டில் சுகாதாரத்துறை உள்கட்டமைப்பு விரிவாக்கத்திற்கு பொதுத்துறை மற்றும் தனியார் துறை கூட்டாண்மை அவசியம் என்றும் கூட்டு முயற்சி தேவை என்றும் குடியரசு துணைத் தலைவர் திரு ஜெகதீப் தன்கர் வலியுறுத்தியுள்ளார். அனைவருக்கும் சுகாதார சேவை வழங்கும் கனவை நனவாக்க பெரும் கூட்டு முயற்சி அவசியம் என அவர் கூறியுள்ளார்.
‘சுகாதார சேவை மாற்றம்: இந்தியாவின் பொருளாதார வளர்ச்சிக்கு தூண்டுகோல்’ என்னும் கருப்பொருளுடன், இந்திய தொழில் மற்றும் வர்த்தக சபைகளின் கூட்டமைப்பு பிஃக்கியின் 16-வது ஆண்டு சுகாதார மாநாட்டை தொடங்கிவைத்து உரையாற்றிய குடியரசு துணைத்தலைவர், இந்தியாவில் மருத்துவ சுற்றுலாவை மேம்படுத்தியதற்காக சுகாதார தொழில் அமைப்பு, வர்த்தக நிறுவனங்கள், பிஃக்கி ஆகியவற்றுக்கு பாராட்டு தெரிவித்தார்.
'ஹீல் இன் இந்தியா' முன்முயற்சியின் மூலம் இந்தியாவை மருத்துவம் மற்றும் ஆரோக்கிய சுற்றுலாவுக்கான உலகளாவிய மையமாக நிலைநிறுத்துவதில் அரசாங்கத்தின் முன்முயற்சியைக் குறிப்பிட்ட குடியரசு துணைத்தலைவர், 'முதன்மை சுகாதார சுற்றுலா தலமாக' மாற்ற, இந்தியாவின் திறனைப் பயன்படுத்துவதற்கான முயற்சிகளை இரட்டிப்பாக்குமாறு திரு தன்கர் கேட்டுக்கொண்டார்.
கொவிட் தொற்றுநோய் தொடர்பான இந்தியாவின் அனுபவத்தை நினைவுகூர்ந்த குடியரசு துணைத்தலைவர், சுகாதாரப் பணியாளர்கள் மற்றும் விஞ்ஞானிகளின் பங்களிப்புகளுக்கு பாராட்டுக்களை தெரிவித்தார். மேலும் இந்தியா தனது குடிமக்களுக்கு குறுகிய காலத்தில் தடுப்பூசி போட்டதுடன் மட்டுமல்லாமல், பல நாடுகளுக்கு தடுப்பூசிகளையும் ஏற்றுமதி செய்துள்ளது என்றும் அவர் கூறினார்.
சுகாதாரத் துறையின் அயராத முயற்சிகளுக்கு நன்றி தெரிவித்த குடியரசு துணைத்தலைவர், 1990 முதல், குழந்தை இறப்பு விகிதம் போன்ற சுகாதாரக் குறியீடுகளில் இந்தியா குறிப்பிடத்தக்க மாற்றத்தை பதிவு செய்துள்ளது என்றும், நிலையான வளர்ச்சி இலக்குகளை அடையும் வகையில் உள்ளது என்றும் கூறினார்.
ஆயுஷ்மான் பாரத் திட்டம் நாட்டில் ஏழைகள் மற்றும் செல்வந்தர்களுக்கு இடையிலான சுகாதார சேவைகளை அணுகுவதில் காணப்பட்ட இடைவெளியை வெகுவாக குறைத்துள்ளது என்று திரு தன்கர் கூறினார்.
பிஃக்கி அமைப்பின் முன்னாள் தலைவர் டாக்டர் சங்கீதா ரெட்டி, பிஃக்கி சுகாதார சேவைகள் குழு தலைவர் திரு கௌதம் கன்னா, பிஃக்கி தலைமை இயக்குனர் திரு அருண் சாவ்லா உள்ளிட்டோர் இந்த நிகழ்ச்சியில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 199.01 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 199.01 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.98 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852135
பிரதமர் அலுவலகம்
முதலாவது கேலோ இந்தியா பல்கலைக்கழக விளையாட்டுப் போட்டிகளை பிரதமர் தொடங்கிவைக்கிறார்
புவனேஸ்வரில் பிப்ரவரி 22 ஆம் தேதி முதலாவது கேலோ இந்தியா விளையாட்டுப் போட்டிகளை பிரதமர் திரு நரேந்திர மோடி தொடங்கிவைத்து உரையாற்றுகிறார்.
பிரதமர் திரு மோடி, விளையாட்டுப் போட்டிகளை காணொலி மூலம் தொடங்கிவைக்கிறார்.
கேலோ இந்தியா பல்கலைக்கழக விளையாட்டுப் போட்டிகளை, மத்திய அரசு, ஒடிஷா மாநில அரசுடன் சேர்ந்து நடத்துகிறது.
பிரதமரின் சிந்தனையில் உதித்த கேலோ இந்தியா திட்டம், இந்தியாவில் விளையாட்டு கலாச்சாரத்திற்கு புத்துயிரூட்டுவதற்காக அறிமுகப்படுத்தப்பட்டது. நாட்டில் விளையாடப்படும் அனைத்து வகை விளையாட்டுக்களையும், கீழ் மட்டத்திலிருந்து வலுவாகக் கட்டமைத்து இந்தியாவை மிகப்பெரிய விளையாட்டுத் திறன் கொண்ட நாடாக உருவாக்குவதே இதன் நோக்கமாகும்.
கேலோ இந்தியா பல்கலைக்கழக விளையாட்டுப் போட்டிகள் பிப்ரவரி 22 ஆம் தேதி முதல் மார்ச் முதல் தேதி வரை புவனேஸ்வரில் நடைபெறும்.
இந்தியாவில் பல்கலைக்கழக மட்டத்தில் நடத்தப்படும் மிகப்பெரிய விளையாட்டுப் போட்டிகள் இதுவாகும். நாடு முழுவதும், 150-க்கும் மேற்பட்ட பல்கலைக்கழகங்களைச் சேர்ந்த சுமார் 3,500 தடகள வீரர்கள் இதில் கலந்து கொள்கிறார்கள்.
வில்வித்தை, தடகளம், குத்துச்சண்டை, வாள்வீச்சு, ஜுடோ, நீச்சல் போட்டி, பளு தூக்குதல், மல்யுத்தம், பேட்மிண்டன், கூடைப்பந்து, கால்பந்து , ஹாக்கி, டேபிள் டென்னிஸ், டென்னிஸ், கைப்பந்து, ரக்பி, கபடி ஆகிய 17 விளையாட்டுப் போட்டிகள் நடைபெறும்.
சுகாதாரம் மற்றும் குடும்ப நலத்துறை அமைச்சகம்
கொரோனா வைரஸ்: திருத்தப்பட்ட பயண அறிவுரைகள் வழங்கப்பட்டுள்ளன
ஏற்கனவே நேற்று பயண அறிவுரைகள் வழங்கப்பட்ட நிலையில், இன்று மேலும் திரு த்தியமைக்கப்பட்ட பயண அறிவுரைகள் வழங்கப்பட்டுள்ளன. சீனாவுக்குப் பயணம் செய்வதைத் தவிர்க்குமாறும், 2020 ஜனவரி 15-ஆம் தேதிமுதல் சீனாவுக்குப் பயணம் செய்தவர்களும், அண்மையில் பயணம் செய்தவர்களும் தனிமைப்படுத்தப்படுவார்கள் என்றும் பொதுமக்களுக்குத் தெரிவிக்கப்படுகிறது.
- சீன பாஸ்போர்ட் வைத்திருப்பவர்களுக்கான இ-விசா வசதி தற்காலிகமாக நிறுத்திவைக்கப்படுகிறது.
- சீன நாட்டினருக்கு ஏற்கனவே வழங்கப்பட்ட இ-விசா தற்காலிகமாக செல்லாது என அறிவிக்கப்படுகிறது.
- சீனாவிலிருந்து நேரடி விசா பெறுவதற்கு ஆன் லைன் மூலம் விண்ணப்பம் அளிப்பதும் தற்காலிகமாக நிறுத்தப்பட்டுள்ளது.
- கட்டாயமான காரணங்களால் சீனாவிலிருந்து இந்தியாவுக்குப் பயணம் செய்ய வேண்டியவர்கள் பெய்ஜிங்கில் உள்ள இந்தியத் தூதரகத்தை அல்லது ஷாங்காய் அல்லது குவாங்ஷூ-வில் உள்ள துணைத் தூதரகத்தைத் தொடர்புகொள்ளுமாறு கேட்டுக்கொள்ளப்பட்டுள்ளனர்.
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தை முறையாக செயல்படுத்துவதற்காக ஊதியம் மற்றும் பொருள்களுக்கான நிதியை வெளியிட இந்திய அரசு உறுதிபூண்டுள்ளது.
மகாத்மா காந்தி தேசிய ஊரக வேலைவாய்ப்பு உத்தரவாத திட்டம் கிராமப்புறங்களில் உள்ள ஒரு குடும்பத்திற்கு குறைந்தபட்சம் 100 நாட்கள் கூலி வேலைக்கான உத்தரவாதத்தை வழங்குகிறது.
நடப்பு நிதியாண்டில் இதுவரை 222 கோடிக்கும் அதிகமான பணியாளர் தினங்கள் உருவாக்கப்பட்டுள்ளன. நடப்பு நிதியாண்டில் மொத்தம் 6 கோடிக்கும் அதிகமான குடும்பங்களுக்கு வேலை கிடைத்துள்ளது. மொத்த வேலைத் தேவையில் 99.63 சதவீதம் பேருக்கு வேலைவாய்ப்பு வழங்கப்பட்டுள்ளது. வேலை வழங்கப்பட்டுள்ளோரில் 87.35 சதவீதம் பயனாளிகள் தங்கள் விருப்பத்துடன் வேலைக்கு வந்துள்ளனர்.
ஊதியம் மற்றும் பொருள்களுக்கான நிதி வெளியீடு ஒரு தொடர்ச்சியான செயல்முறையாகும். பட்ஜெட் மதிப்பீட்டின்படி, முந்தைய நிதியாண்டை விட, நடப்பு நிதியாண்டிற்கான நிதி ஒதுக்கீடு 18 சதவீதம் அதிகமாக உள்ளது. நடப்பு நிதியாண்டின் போது, மாநிலங்கள்/யூனியன் பிரதேசங்களில் இத்திட்டத்தை செயல்படுத்துவதற்காக இதுவரை ரூ.63,793 கோடிக்கும் அதிகமான நிதி வெளியிடப்பட்டுள்ளது. தற்போது ரூ.8921 கோடி நிதி கையிருப்பில் உள்ளது, இதன் மூலம் தற்போதைய தேவையை பூர்த்தி செய்ய முடியும்.
மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தை முறையாக செயல்படுத்துவதற்காக ஊதியம் மற்றும் பொருள்களுக்கான நிதியை விதிகள் மற்றும் வழிகாட்டுதல்களின் படி வெளியிட இந்திய அரசு உறுதிபூண்டுள்ளது. கூடுதல் நிதி தேவைப்படும் போதெல்லாம், நிதியை வழங்குமாறு நிதி அமைச்சகத்திடம் கோரிக்கை வைக்கப்படுகிறது. முந்தைய நிதியாண்டில், பட்ஜெட் மதிப்பீட்டை விட கூடுதலாக ரூ.50,000 கோடி நிதியை இத்திட்டத்திற்கு நிதியமைச்சகம் ஒதுக்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1767870
பாதுகாப்பு அமைச்சகம்
ராணுவ வீரர்களின் மனைவியரின் குறைகளைக் களைய ஏதுவாக, ஒற்றைச் சாளர வசதியை இந்திய ராணுவம் தொடங்கியுள்ளது
ராணுவ வீரர்களின் மனைவியரின் குறைகளைத் தீர்க்க ஏதுவாக, ஒற்றைச் சாளர முறையிலான வீராங்கனை சேவா கேந்திரா  என்ற வசதியை, இந்திய ராணுவம் அறிமுகப்படுத்தியுள்ளது. இதனை டெல்லி ராணுவ கண்டோன்மெட்டில் உள்ள இந்திய ராணுவத்தின் படைவீரர்கள் இயக்குநரகத்தில் நடைபெற்ற நிகழ்ச்சியில், ராணுவத்தினரின் மனைவியர் நல சங்கத்தின் தலைவர் தொடங்கிவைத்தார்.
இந்திய ராணுவ படைவீரர்கள் இணையதளமான www.indianamyveteran.gov.in மூலம் வீராங்கனை சேவா கேந்திரா என்ற இந்த சேவையைப் பெறமுடியும். இதில் பதிவாகும் புகார்களைக் காண்காணித்து, அதன் தற்போதைய நிலவரம் குறித்தத் தகவல்கள் உடனுக்குடன் விண்ணப்பதாரர்களுக்கு அனுப்பிவைக்கப்படும். இதைத்தவிர, வீராங்கனை சேவா கேந்திரா சேவையை, தொலைபேசி, குறுஞ்செய்தி, வாட்ஸ்-அப், தபால், மின்னஞ்சல் மூலமும் பெற முடியும்.
அதேபோல், ராணுவத்தைச் சாராத, ராஷ்டிரிய சைனீக் வாரியம் , கேந்திரீய சைனீக் வாரியம் , ஜில்லா சைனீக் வாரியம்  ஆகியவற்றைச் சேர்ந்தவர்கள், மின்னஞ்சல் மூலம் இந்த சேவையைப் பெற இயலும்.
இந்திய ராணுவ படைவீரர்கள் இயக்குநரகம் , 104 கவால்ரி சாலை, மியூடே லைன்ஸ், டெல்லி கண்டோன்மென்ட்-110010 என்ற முகவரியில் தபால் மூலம் புகார் அளிக்கலாம்.
நம்முடைய பிரச்னைகளுக்கு நாமே தீர்வு காண்பது என்பதே இந்த வீராங்கனை சேவா கேந்திராவின் உன்னத நோக்கம். இதற்காக, வீராங்கனை சேவா கேந்திரா பணியாளராக ராணுவ வீரர்களின் கைம்பெண் மனைவியர் பணியாற்றும் வாய்ப்பும் வழங்கப்பட உள்ளது.